Ja Jūsu skolēni Jūs pievieno kā skolotāju savā Kāna akadēmijas profilā,
tad Jūs varēsiet sekot līdzi viņu progresam, kā arī iegūt citu vērtīgu informāciju par skolēnu mācību procesu.
Tātad paskatīsimies, ko piedāvā Kāna akadēmija. Kad Jūs esat ienācis savā Kāna akadēmijas profilā,
Jūs varat iegūt informāciju par saviem skolēniem, vienkārši uzklikšķinot uz "Coach" jeb "Trenera" pogas, kas
atrodas šeit lapas augšējā labajā pusē. Sākumā Jums ir jāpārliecinās, ka Jūsu skolēni ir Jūs pievienojuši
kā savu skolotāju (šis process ir izskaidrots citā video).
Kad tas ir izdarīts, Jūs šeit varēsiet redzēt visu informāciju par skolēniem.
Pašreiz es skatos uz mūsu paraugkontiem, kas pieder Kāna akadēmijas darbiniekiem.
Pašlaik mēs skatāmies uz "Progress Summary Overview" jeb progresa pārskatu. Kas ir patiešām forši, ir tas, ka
šis pārskats ir sadalīts pa tēmām. Tātad es varu iziet ārā no detalizētā skata, un mēs redzam visas dažādās tēmas,
kuras atrodas lielajā zināšanu kartē - visas dažādās matemātikas tēmas, kuras skolēni var mācīties
un risināt Kāna akadēmijā. Es varu pārbaudīt, kā veicās maniem skolēniem, vienkārši izplešot šos tēmu virsrakstus.
Ritinot cauri lapai, dažādās krāsas atspoguļo skolēnu progresu dažādos uzdevumos.
Piemēram, šeit es redzu, ka "Solid Geometry" tēmā jeb tēlotāja ģeometrijā 2 skolēniem ir grūtibas,
7 vēl nav neko sākuši, 4 ir sākuši, 3 ir apguvuši (tie ir šajā tumši zilajā), un 2 pašlaik atkārto šo tēmu.
Un ja es uz šo uzklikšķinu, es skaidri redzu, kuri skolēni ir katrā no šīm kategorijām.
Es tāpat varu veikt atlasi šajā pārskatā, piemēram, pēc jēdzieniem. Es, piemēram, varu apskatīties katru uzdevumu,
kas ietver vārdu "saskaitīšana". Es varu arī atlasīt pēc uzdevumiem. Piemēram, es varu aplūkot
visus uzdevumus par tēlotāja ģeometriju. Ja es atlases logā vēlos iekļaut konkrētas tēmas, tad arī to es varu izdarīt.
Es varu arī atlasīt tēmas, kurās skolēniem ir grūtības. Es atzīmēju šo lodziņu, un es uzreiz ieraugu skolēnus,
kuriem ir grūtības apgūt šos jēdzienus, uzdevumus vai tēmas. Es tāpat varu atlasīt pēc laika perioda.
Tagad es skatos par pilnīgi visu laiku, bet tikpat labi Jūs varbūt vēlaties apskatīties, ko skolēni ir darījuši
aizvadītās dienas mācību stundā. Vai arī ko skolēni ir darījuši aizvadītajā nedēļā. Ja Jums ir vairākas klases,
tad šeit Jūs varētu atlasīt rezultātus katrai klasei.
Šīs atlases instrumenta foršā īpašība ir tā, ka atlases kritēriji paliek, kamēr es caurskatu visus šos dažādos pārskatu veidus.
Piemēram, šie kritēriji nepazūd, kad es uzlikšķinu uz progresa ziņojumu, kas ietver vispārēju pārskatu par
attiecīgo klasi, un es joprojām redzu informāciju tieši par šiem kritērijiem.
Vēl viena noderīga lieta ir tā, ka visu šo kritēriju informāciju es varu ietvert URL saitē.
Tas nozīmē, ka es varu šo informāciju saglabāt grāmatzīmēs, kas man ļauj pēc kāda laika
ātri atnākt atpakaļ un apskatīties pārskatu tieši pēc šiem pašiem kritērijiem, kas ir saglabāti grāmatzīmē.
Piemēram, ja es pasniedzu trešo nodaļu, un vēlos tajā iekļaut visus Kāna akadēmijas uzdevumus par šo nodaļu,
es varu jebkurā laikā atnākt atpakaļ un pārbaudīt, kurš un kā ir izpildījis šos uzdevumus.
Tātad es šeit ierakstu atlases kritērijus, saglabāju šo lapu grāmatzīmēs, un pēc tam jebkurā laikā varu ātri šo apskatīties atkal,
un redzēt, kāds ir skolēnu progress šajos uzdevumos. Vēl es varu aplūkot šo "Daily Activity Report" jeb dienas
aktivitāšu ziņojumu, kas Jums ļauj apskatīties uz jebkuru izvēlētu dienu un redzēt, ko Jūsu skolēni ir darījuši tajā dienā.
Tumši zilajā krāsā mēs redzam, ko tie darīja ārpus skolas laika, un gaiši zilajā krāsā, ko tie darīja skolas stundu laikā.
Šis "Progress Over Time" jeb pārskats par 'Progresu laika gaitā' parāda visus Jūsu skolēnus un to, ar kādu tendenci
tie apguva jaunas zināšanas un mācību tēmas. Šeit uz "x" ass Jūs varat redzēt dienu ziņā, cik ilgi
skolēni jau izmanto Kāna akadēmiju. Un uz "y" ass Jūs varat redzēt, cik daudz tēmu tie ir apguvuši.
Turklāt Jūs varat uziet virsū un ieraudzīt konkrēti kādas tēmas un kuri skolēni tās ir apguvuši.
Mums šeit ir arī pārskats par tā saucamajiem enerģijas punktiem, kas parāda, cik daudz enerģijas punktus
katra klase ir nopelnījusi vienā minūtē. Dažreiz skolotājiem patīk šo parādīt visai klasei, lai paši skolēni redz
savu progresu. Šis arī parāda klases kopējo enerģija punktu daudzumu.
Mums ir arī izvirzīto mērķu ziņojums, kurš izmanto tos pašus atlases kritērijus, kurus izmanto progresa pārskats un progresa ziņojums.
Šis parāda visus tos skolēnus, kuri sev ir izvirzījuši mērķi, un kāds ir viņu progress ceļā uz šo mērķi.
Piemēram, es šeit redzu dažādos mērķus, kādus skolēni sev ir izvirzījuši. Un tā daļa no mērķa, kuru tie ir sasnieguši jeb
apguvuši, ir iekrāsota tumši zilā krāsā. Un pelēkā krāsā ir tās daļas, kuras tie vēl nav sākuši.
Kā redzat šeit augšējā stūrī, arī šeit mēs izmantojam tos pašus krāsu kodus kā citās Kāna akadēmijas sadaļās.
Tas bija īss pārskats par to, kā Jūs varat aplūkot informāciju par saviem skolēniem un būt spējīgi
iegūt zibenīgu pārskatu, kā Jūsu klasei sokās dažādās tēmās.
Ja Jūs vēlaties sīkāk izpētīt to, kā veicās Jūsu skolēniem, kā arī saprast, kādēļ tiem ir grūtības ar kaut ko,
Jūs varat veikt atlasi šajā progresa ziņojumā vai progresa pārskatā, izmantojot kritēriju, kas saucās "Struggling" jeb "grūtības".
Un šeit Jūs varat redzēt, ka skolēnam ir grūtības vairākos uzdevumos. Un Jūs varat šeit uzklikšķināt un mēģināt saprast,
kādēļ šim skolēnam ir grūtības. Un tad es te redzu, ka, risinot šos 3 uzdevumus, skolēns uzlikšķināja uz taustiņa
"parādīt padomu", un, skatoties uz "y" asi, es varu redzēt, cik daudz laika skolēns pavadīja pie katra jautājuma.
Ja kāds no uzdevumiem būtu atrisināts pareizi, tad tas būtu zilā krāsā, un, ja nepareizi, tad sarkanā krāsā.
Un kad es šeit uzklikšķinu, es te varu redzēt katru skolēna soli šī uzdevuma risināšanā.
Es redzu, cik daudz laika tika pavadīts periodos starp padomu prasīšanu, un katru skolēna prasīto padomu.
Un visbeidzot es redzu, kad skolēns ierakstīja pareizo atbildi. Šis sniedz noderīgu informāciju,
lai konstatētu, kādēļ skolēns saskaras ar grūtībām, kā arī lai palīdzētu pārvarēt šīs grūtības un aizpildīt zināšanu robus.
Visu šo informāciju Jūs varat iegūt arī par sevi pašu, ja Jūs esat Kāna akadēmijas skolēns.
To var izdarīt, ieejot savā profilā šeit lapas augšējā labajā stūrī.
Kad Jūs esat iegājuši savā kontā - un to tāpat izdarīt arī paši skolēni - tie var ieraudzīt savu vārdu šeit lapas augšējā stūrī.
uklikšķinot uz tā, skolēns ieraudzīs savu profilu.
Šeit sadaļā "Vital Statistics" jeb nozīmīgā statistika, skolēni var redzēt savu aktivitāti,
ko viņi ir darījuši konkrētajā dienā. Viņi var redzēt savu fokusa riņķi par aizgājušo nedēļu, aizgājušo dienu,
vai arī aizgājušo mēnesi. Ārējais riņķis parāda pildītos uzdevumus, un iekšējais riņķis parāda skatītos mācību video.
Šis palīdz skolēniem iegūt ātru pārskatu par Kāna akadēmijā pavadīto laiku.
Skolēni var arī redzēt savu prasmju progresu, kas parāda visas daudzās Kāna akadēmijas tēmas un progresu,
kādu skolēnis ir sasniedzis katrā no tām. Tātad tumši zilā krāsā ir jau apgūtās tēmas,
iesāktās tēmas ir gaiši zilā krāsā, oranžā krāsā ir tās, kuras skolēnam ir jāpārskata,
un sarkanā krāsā ir tās, kurās skolēnam ir grūtības. Šis ir labs veids, lai redzētu sasniegto progresu.
Savukārt šis ir ziņojums par progresu laika gaitā jeb "Progress Over Time", līdzīgs ziņojumam
par visas klases progresu laika gaitā, ko es rādīju iepriekš. Šis vienkārši parāda konkrēto skolēnu, cik ilgi viņš jeb viņa
ir bijusi Kāna akadēmijā, un cik daudz tēmas ir pabeigtas.
Ja skolēni vēlas izvirzīt paši savus mērķus, viņi var doties šeit uz "Goals",
kas atrodas "Accomplishments" jeb sasniegumu sadaļā, un izvirzīt jaunu mērķi.
Skolēns var uzklikšķināt uz "Create a new goal", izvēlas "Custom goal" jeb pielāgoto mērķi,
un skolēns nokļūs lielajā zināšanu kartē, kur var izvēlēties prasmes iekļaušanai izvirzītajā mērķī.
Piemēram, es vēlos izvirzīt mērķi kvadrātsaknēs jeb "Square Roots",
es varu izvēlētos jebko, ko vēl neesmu apguvis, un es arī varu izvēlēties video, piemēram, es varu meklēt
šajā video sarakstā, ierakstot "kvadrātsaknes", pievienot pāris video, un piešķirt nosaukumu savam jaunajam mērķim.
Es to nosaukšu "kvadrātsaknes", un tagad tas ir mans mērķis, un es varu redzēt šeit savā profilā,
kāds ir mans progress ceļā uz šo mērķi - es tagad esmu izdarījis nulli no trim lietām.
Un arī mans skolotājs var redzēt manu progresu ceļā uz šo mērķi.
Cerams, ka šis Jums sniedz īsu pārskatu par visu dažādo informāciju, ko Jūs Kāna akadēmijā varat
atrast gan par savu klasi, gan par sevi pašu.
Un cerams, ka tas ļaus Jums efektīvāk strādāt ar katra skolēna individuālajam problēmām.